168 C. PLINII HIST. NAT. LIB. XXXI. 



Aquae necantes ; pisces venenati. 



XIX. E diverso miracula alia dira. Gtesias in Armenia 

 scribit esse fontem , ex quo nigros pisces illico mortem 

 adferre in cibis : quod et circa Danubii exortum audivi , 

 donec veniatur ad fontem alveo adpositum , ubi finitur 

 id genus piscium. Ideoque ibi cap ut ejus amnis intelligit 

 fama. Hoc idem et in Lydia in stagno Nympharum tra- 

 dunt. In Achaia ad Pheneum aqua profluit e saxis , Styx 

 appellatur, quae illico necat, ut diximus. Sed esse pisces 

 parvos in ea tradit Theophrastus , ltales et ipsos, quod 

 non in alio gnre mortiferorum fontium. Necare aquas 

 Theopompus et in Thracia apud Cychros dicit : Lycus 

 in Leontinis tertio die, quam quis biberit. Varro ad 

 Soracten in fonte, cujus sit latitudo quatuor pedum : 

 sole oriente eum exundare ferventi similem , aves quae 

 degustaverint , juxta mortuas jacere. Namque et haec in- 

 sidiosa conditio est, quod quaedam etiam blandiuntur 

 aspectu , ut ad Nonacrin Arcadiae. Omnino enim nulla d- 

 terrent qualitate. Hanc putant nimio frigore esse noxiam, 

 utpote quum profluens ipsa lapidescat. 



Aliter circa thessalica Tempe, quoniam visus omnibus 

 terrori est: traduntque etiam aes ac ferrum erodi illa aqua. 



